**Prevádzkový poriadok**

**„Zberný dvor mesta Piešťany“**

**a**

**Opatrenia pre prípad havárie**

**Vypracoval:** Mgr. Anna Kollárová

**Dátum: 08/2020**

**Schválil:** Ing. Hana Dupkaničová

**Dátum:**

**Podpis:**

Obsah

[1. ZÁKLADNÉ ÚDAJE 3](#_Toc34825567)

[2. ZOZNAM ZAMESTNANCOV ZODPOVEDNÝCH ZA PREVÁDZKU 5](#_Toc34825568)

[3. ZOZNAM DRUHOV ODPADOV 6](#_Toc34825569)

[4.TECHNICKÝ POPIS ZARIADENIA 8](#_Toc34825570)

[5. ORGANIZAČNÉ ZABEZPEČENIE PREVÁDZKY A OCHRANY ZARIADENIA 11](#_Toc34825571)

[6. PRIJÍMANIE A UMIESTŇOVANIE ODPADOV 12](#_Toc34825572)

[7. MANIPULÁCIA A PREPRAVA ODPADOV 20](#_Toc34825573)

[8. BEZPEČNOSŤ A OCHRANA ZDRAVIA PRI PRÁCI 21](#_Toc34825574)

[OCHRANA ZDRAVIA 21](#_Toc34825575)

[OCHRANA PRED POŽIARMI 23](#_Toc34825576)

[9. OPATRENIA PRE PRÍPAD HAVÁRIE 24](#_Toc34825577)

[10. ZÁVEREČNÉ USTANOVENIA 27](#_Toc34825578)

[PRÍLOHA č. 1 28](#_Toc34825579)

[SPOJOVÝ PORIADOK 28](#_Toc34825580)

[PRÍLOHA č. 2 30](#_Toc34825581)

[DOKLAD O OBOZNÁMENÍ ZAMESTNANCOV S PREVÁDZKOVÝM PORIADKOM A POVINNOSŤAMI Z NEHO VYPLÝVAJÚCIMI 30](#_Toc34825582)

[PRÍLOHA č. 3 31](#_Toc34825583)

[HLÁSENIE O HAVÁRII 31](#_Toc34825584)

# 1. ZÁKLADNÉ ÚDAJE

**Prevádzkovateľ:**  **Služby mesta Piešťany**

Adresa prevádzkovateľa: Valová 1919/44, 921 01 Piešťany

IČO: 37 834 240

DIČ: 2020171450

Štatutárny zástupca: Ing. Hana Dupkaničová

Telefón: +421 33 7914 101

Fax:

E-mail: smp@sluzbymesta.sk

Internetová stránka: [www.sluzbymesta.sk](http://www.sluzbymesta.sk)

**Názov prevádzky: Zberný dvor mesta Piešťany**

Druh prevádzky: Zariadenie na zber odpadov

Adresa prevádzky: Žilinská cesta č. 4848/122, Piešťany

areál bývalého Zväzarmu Piešťany

**Prevádzková doba:**

Pondelok 06:30 – 18:00

Utorok 06:30 – 18:00

Streda 06:30 – 18:00

Štvrtok 06:30 – 18:00

Piatok 06:30 – 18:00

Sobota 08:00 – 13:00

Nedeľa zatvorené

Informácia o otváracej dobe je vyvesená pri vstupe do Zberného dvora.

V prípade dlhodobej práceneschopnosti alebo v čase čerpania dovolenky je prevádzkovateľ (Služby mesta Piešťany) oprávnený zmeniť otváracie hodiny. Oznam pre občanov o zmene otváracích hodín sa zverejní na internetovej stránke Mesta Piešťany, Služieb mesta Piešťany a vyvesí pri vstupe do Zberného dvora.

**Zoznam povoľujúcich dokumentov:**

|  |  |  |
| --- | --- | --- |
| **Názov povolenia / rozhodnutia** | **Povoľujúci orgán** | **Číslo spisu / zo dňa** |
| Stavebné povolenie | Obec Hubina | č. j. SUHU: 16TX1-4 / 31.5.2016 |
| Povolenie na zriadenie vodnej stavby , povolenie na osobitné užívanie vôd ( rozhodnutie) | Okresný úrad Piešťany  – Odbor starostlivosti o životné prostredie | č.: OU- PN-OSZP-ŚVS/ 2016/004432-Te  30.5.2016 |
| Kolaudačné rozhodnutie | Mesto Piešťany | č. j. Dopr. 48728/ 29886/48/2018/ 29.10.2018 |
| Kolaudačné rozhodnutie | Mesto Vrbové, stavebný úrad | p. č. 6300/2018-Ka  30.10.2018 |
| Povolenie na užívanie vodnej stavby ( kolaudačné rozhodnutie) | Okresný úrad Piešťany  – Odbor starostlivosti o životné prostredie | č.: OU- PN-OSZP-ŚVS/ 2018/007328-Ma  23.10.2018 |
| Súhlas na prevádzkovanie zariadenia na zber odpadov vrátane zberného dvora | Okresný úrad Piešťany  – Odbor starostlivosti o životné prostredie | OU-PN-OSZP-2019/ 007203-Ma, ZZB 01/2019 23.8.2019 |
| Zmena rozhodnutia na prevádzkovanie zariadenia na zber odpadov | Okresný úrad Piešťany  – Odbor starostlivosti o životné prostredie | OU-PN-OSZP-2020/ 000998-002 28.1.2020 |

**Zoznam skratiek :**

|  |  |
| --- | --- |
| ZD | Zberný dvor |
| SMP | Služby mesta Piešťany |
| N | Nebezpečný |
| O | Ostatný |
| NO | Nebezpečný odpad |
| OO | Ostatný odpad |
| VOK | Veľkoobjemové kontajnery |
| DSO | Drobný stavebný odpad |
|  |  |

# 2. ZOZNAM ZAMESTNANCOV ZODPOVEDNÝCH ZA PREVÁDZKU

|  |  |  |
| --- | --- | --- |
| **Meno** | **Funkcia** | **Telefón** |
| Ing. Hana Dupkaničová | riaditeľka Služby mesta Piešťany | 0902 / 899 090 |
| Ing. Branislav Gregorička | Vedúci strediska | 0903 / 036 897 |
| Peter Nedelka | Obsluha ZD - dispečer | 0902 / 264 764 |
| Marek Belica | Obsluha ZD - dispečer | 0902 / 264 764 |
|  |  |  |
|  |  |  |
|  |  |  |
|  |  |  |
|  |  |  |

# 3. ZOZNAM DRUHOV ODPADOV

V zbernom dvore mesta Piešťany je možné zbierať nasledovné druhy odpadov:

**( Kategória O ):**

|  |  |  |
| --- | --- | --- |
| **Katalóg. č.** | **Názov druhu odpadu** | **Kategória** |
| 20 01 01 | papier a lepenka | O |
| 20 01 02 | sklo | O |
| 20 01 03 | viacvrstvové kombinované materiály na báze lepenky (kompozity na báze lepenky) | O |
| 20 01 10 | šatstvo | O |
| 20 01 11 | Textílie | O |
| 20 01 25 | jedlé oleje a tuky | O |
| 20 01 28 | farby, tlačiarenské farby, lepidlá a živice iné ako uvedené v 20 01 27 | O |
| 20 01 30 | detergenty iné ako uvedené v 20 01 29 | O |
| 20 01 34 | batérie a akumulátory iné ako uvedené v 20 01 33 | O |
| 20 01 36 | vyradené elektrické a elektronické zariadenia iné ako uvedené v 20 01 21, 20 01 23 a 20 01 35 | O |
| 20 01 38 | drevo iné ako uvedené v 20 01 37 | O |
| 20 01 39 | plasty | O |
| 20 01 99 | Odpady inak nešpecifikované | O |
| 20 02 01 | biologicky rozložiteľný odpad | O |
| 20 02 02 | zemina a kamenivo | O |
| 20 02 03 | iné biologicky rozložiteľné odpady | O |
| 20 03 01 | zmesový komunálny odpad | O |
| 20 03 02 | odpad z trhovísk | O |
| 20 03 03 | odpad z čistenia ulíc | O |
| 20 03 07 | objemný odpad | O |
| 20 03 08 | drobný stavebný odpad | O |

**(Kategória N):**

|  |  |  |
| --- | --- | --- |
| **Katalóg. č.** | **Názov druhu odpadu** | **Kategória** |
| 20 01 05 | obaly obsahujúce zvyšky nebezpečných látok alebo kontaminované nebezpečnými látkami vrátane prázdnych tlakových nádob | N |
| 20 01 13 | rozpúšťadlá | N |
| 20 01 14 | kyseliny | N |
| 20 01 15 | zásady | N |
| 20 01 17 | fotochemické látky | N |
| 20 01 19 | pesticídy | N |
| 20 01 21 | žiarivky a iný odpad obsahujúci ortuť | N |
| 20 01 23 | vyradené zariadenia obsahujúce chlórfluórované uhľovodíky | N |
| 20 01 26 | oleje a tuky iné ako uvedené v 20 01 25 | N |
| 20 01 27 | farby, tlačiarenské farby, lepidlá a živice obsahujúce nebezpečné látky | N |
| 20 01 29 | detergenty obsahujúce nebezpečné látky | N |
| 20 01 33 | batérie a akumulátory uvedené v 16 06 01, 16 06 02, alebo 16 06 03 a netriedené batérie a akumulátory obsahujúce tieto batérie | N |
| 20 01 35 | vyradené elektrické a elektronické zariadenia iné ako uvedené v 20 01 21 a 20 01 23, obsahujúce nebezpečné časti | N |
| 20 01 37 | drevo obsahujúce nebezpečné látky | N |

Celkové množstvo NO zhromažďovaných na ZD je menej ako 10 ton /rok

Kategorizácia odpadov uvedená v predchádzajúcich tabuľkách je v súlade s Vyhláškou MŽP SR č. 365/2015 Z. z., ktorou sa ustanovuje Katalóg odpadov.

# 4.TECHNICKÝ POPIS ZARIADENIA

Prevádzka Zberného dvora sa riadi ustanoveniami Zákona o odpadoch č. 79/2015 Z. z., príslušnými vyhláškami (Vyhláška MŽP SR č. 370/2015, Vyhláška č. 371/2015 Z. z., Vyhláška č. 372/2015 Z. z. a Vyhláška č. 373/2015 Z. z., Vyhláška 365/2015 Z. z., Vyhláška č. 366/2015 Z. z.), Všeobecne záväzným nariadením mesta Piešťany o odpadoch a Všeobecne záväzným nariadením mesta Piešťany o miestnom poplatku za komunálne odpady a drobné stavebné odpady.

Zberný dvor je prevádzkovaný od 1.10.2019. Nachádza sa na parcelách reg. č. 1594/1, 1594/9, ktoré sú vo vlastníctve Mesta Piešťany. V Zbernom dvore je administratívna budova pre zamestnancov SMP. Pri vstupnej bráne je umiestnená informácia o názve prevádzky, druhoch odpadu, ktoré v zbernom dvore možno uložiť a otváracej dobe a pokyny pre občanov.

Zberný dvor je otvorený celoročne s cieľom poskytnúť a umožniť zber vytriedených zložiek komunálneho odpadu za účelom ich zhodnotenia alebo zneškodnenia pre obyvateľov mesta Piešťany. Kapacita prevádzky je neobmedzená, nakoľko vytriedené zložky sa tu iba zhromažďujú a následne sú odvážané na zhodnotenie, prípadne zneškodnenie spoločnosťami oprávnenými zabezpečovať túto činnosť na základe zmluvných vzťahov so Službami mesta Piešťany.

Zberný dvor je oplotená vodohospodársky zabezpečená spevnená plocha, na ktorej sú umiestnené mobilné kontajnery na rôzne druhy odpadov, zrekonštruovaná prevádzková budova so sociálnym zázemím pre obsluhu, sklady odpadov v prevádzkovej budove, sklady a dielne v rámci prevádzkovej budovy. Areál je navrhnutý o celkovej ploche 5026 m2, z toho:

* 767 m2 – prevádzková budova
* 3280 m2 – spevnená plocha vnútri areálu
* 638 m2 – nespevnená plocha vnútri areálu
* 179 m2 – spevnená plocha mimo oplotenia
* 162 m2 – nespevnená plocha mimo oplotenia

*Oplotenie:*

Existujúce oplotenie okolo zberného dvoru je betónové bariérové výšky 2,0 – 2,4 m. Ochrana pred narušením objektu je zvýšená pomocou kotúčov žiletkového drôtu osadeného na bariérovom oplotení, celková dĺžka 165,6 m . Nové bariérové oplotenie je výšky 2,4 m a bariéra zo žiletkového drôtu v dĺžke 63,5 m.

Pletivové oplotenie v dĺžke 75,31 m delí zberný dvor od kompostárne.

*Vjazd do areálu je zabezpečený cez brány:*

- Brána č.1 – 2 krídlová s joklovou výplňou, šírka 6,0 m, výška 2,0 m, zaistiteľná v krajných polohách, slúži na vjazd bežných vozidiel.

- Brána č.2 - 1 krídlová pre peších s joklovou výplňou, šírka 1,0 m, výška 2,0 m, zaistiteľná v krajnej polohe.

- Záložná brána - 2 krídlová s joklovou výplňou, šírka 3,5 m výška 2,0 m, zaistiteľná v krajných polohách, neslúži na bežný vjazd vozidiel.

*Vrátnica:*

Pri vstupe vľavo sa nachádza dispečing, kancelária a šatňa zamestnancov ZD. Na vrátnici prebieha preberanie a váženie prijímaných odpadov, ich evidencia a iné administratívne činnosti.

*Váha:*

Pri vstupe vedľa vrátnice je stacionárna mostová váha (9,0 x 3,0 m). Váha slúži na váženie nákladu vozidiel prichádzajúcich a odchádzajúcich do a zo zberného dvora. Pre príjem menšieho množstva odpadu je k dispozícii príručná plošinová váha do 200 kg

V Zbernom dvore sa nachádza minimálne nasledovné vybavenie určené na zber jednotlivých separovaných zložiek komunálneho odpadu a to:

* veľkoobjemový kontajner (ďalej len „VOK“): vaňový kontajner 9 ks o objeme 7 m³;
* VOK: hákový naťahovací kontajner 2 ks o objeme 20 m³;
* VOK: hákový naťahovací kontajner 8 ks o objeme 35 m³;
* plastový kontajner na zber použitých jedlých olejov a tukov 20 ks o objeme 1100 l (vr. umiestnenia na vytypovaných stojiskách)
* sud na olej 10 ks o objeme 200 l (kat. N) (v skladoch na zbernom dvore)
* havarijné vane pod sudy s nebezpečným odpadom 3 ks – objem vane 200 l (v skladoch na zbernom dvore)
* nádoba o objeme 120 l - zber biologicky rozložiteľného odpadu 1000 ks (pre domácnosti v IBV)

havarijná súprava do skladov nebezpečných odpadov 2 ks

* havarijná súprava do skladov nebezpečných odpadov 2 ks
* rezervné miesto na manipuláciu s kontajnermi 1 ks
* manipulačné a pracovné plochy 2 ks
* priehlbne pre 4 ks kontajnerov
* sklady na zber O a N odpadov v prevádzkovej budove 9 ks
* traktor s príslušenstvom (predná radlica): 1 ks
* štiepkovač /drvič drevnej hmoty: 1 ks
* čelný nakladač k traktoru s príslušenstvom (lyžica jednoduchá, lyžica s horným hydraulickým pridržiavačom s drapákmi, vidly paletové otočné, predná radlica – šípová) 1 ks
* náves k traktoru s min. objemom 7 m3 1 ks
* motorový fukár lístia 1 ks

*Vyhradené sklady určené na zhromažďovanie odpadov :*

Ekosklad č.1 kat. číslo 20 01 26 (N) oleje a tuky iné ako uvedené v 20 01 25

Ekosklad č.2 a 3 kat. číslo 20 01 28 (O) farby, tlačiarenské farby, lepidlá a živice iné ako uvedené v 20 01 27

Ekosklad č.4 kat. číslo 20 01 25 (O) jedlé oleje a tuky

Ekosklad č.5 a 6 kat. číslo 20 01 10 (O) šatstvo

Ekosklad č.7 a 8 kat. číslo 20 01 99 ( O) odpady inak nešpecifikované

Ekosklad č.9 kat. číslo 20 01 27 (N) farby, tlačiarenské farby, lepidlá a živice obsahujúce nebezpečné látky

Ďalšie odoberané odpady v zmysle platného súhlasu sú zhromažďované na vyhradených miestach.

Zároveň sa na ZD nachádzajú ďalšie vyhradené miestnosti. Napr. plynomerňa, sklad

náradia, dielňa- garáž a dielňa.

*Na vonkajších spevnených plochách sa nachádzajú :*

* *Veľkoobjemové kontajnery (VOK) o objeme 35 m3, 30 m3, 20 m3 a 7m3 na jednotlivé druhy odpadov:*  **papier a lepenku, plasty, objemný odpad, DSO, odpad z uličných košov, na odpad z čistenia ulíc, biologicky rozložiteľný odpad**

*Spevnené plochy:*

Spevnené plochy slúžia okrem komunikácie aj na umiestnenie veľkoobjemových kontajnerov pre zhromažďovanie prijatých triedených odpadov. Spevnené plochy sú vyspádované cez žľaby a cestné vpuste do dažďovej kanalizácie.

*Dažďová kanalizácia:*

Dažďové vody zo striech a z manipulačných plôch sú odvedené dažďovou kanalizáciou do odlučovača ropných látok ENVIA, typ TNC 100s-II odkiaľ sú po prečistení odvedené do recipientu - Biskupický kanál.

*Napojenie na elektrickú energiu:*

Napojenie na elektrickú energiu je riešené prípojkou NN zo stĺpa verejnej rozvodnej siete (prípojová skriňa SPP2 s poistkami 3 x 40 A), ktorý je hneď za oplotením areálu.

## 5. ORGANIZAČNÉ ZABEZPEČENIE PREVÁDZKY A OCHRANY ZARIADENIA

V blízkosti za bránou vstupu už v areáli zberného dvora sa nachádza budova, ktorá slúži na skladovanie odpadov a administratívu. Za touto budovou sa nachádza voľný priestor s veľkoobjemovými kontajnermi.

Súčasťou areálu je aj cestná mostová váha, ktorá slúži najmä k určovaniu množstva objemového a DSO, ktorý občania privezú. Za DSO sa v zbernom dvore vyberá poplatok v zmysle VZN mesta Piešťany o miestnom poplatku za komunálne odpady a DSO. Zamestnanci sú povinní zaobchádzať s váhou tak, aby ju nijako nepoškodili. Zároveň sú hmotne zodpovední za pokladňu a za jej obsah.

Celý areál zberného dvora je snímaný kamerovým zabezpečovacím systémom s napojením na mestskú políciu.

Počas prevádzkovej doby prevádzkovateľ ZD zabezpečí, aby v ZD bola prítomná minimálne jeden zamestnanec SMP zodpovedný za prevádzkovanie ZD (ďalej len „obsluha ZD“).

Obsluha ZD:

* je priamo podriadená vedúcemu Strediska zberný dvor
* zodpovedá za poriadok, čistotu a stav ZD a jeho vymedzeného okolia,
* zodpovedá za roztriedenie odpadov podľa druhu a uloženie do príslušných zberných nádob, VOK, skladov a priestorov ZD,
* zodpovedá za riadne uzatvorenie zberných nádob, VOK (ak sú uzatvárateľné), administratívnej budovy ZD a vstupnej brány ZD mimo prevádzkovej doby,
* zodpovedá za riadny stav všetkých zariadení, objektov a vybavenia ZD; poruchy na zariadeniach, objektoch a vybavení bezodkladne hlási zamestnancovi zodpovednému za prevádzku zariadenia,
* vedie evidenciu prijatých odpadov,
* v prípade havárie vykoná alebo zabezpečí opatrenia na jej odstránenie alebo zmiernenie a haváriu oznámi zamestnancovi zodpovednému za prevádzku zariadenia ZD,
* môže vykonávať činnosť iba s takými technickými zariadeniami používanými v ZD, na používanie ktorých má odbornú alebo inú spôsobilosť, ak sa takáto spôsobilosť vyžaduje.

Povinnosťou zamestnanca SMP v zbernom dvore je udržiavať okolie VOK a celého areálu v čistote a poriadku, vyseparovaný odpad držať len na vyhradených miestach. Takisto musí zabezpečiť poriadok pred areálom zberného dvora a v jeho najbližšom okolí (priľahlý chodník a priestor cca. 0,5 -1 m okolo oplotenia). Ak sa vyskytne akýkoľvek problém, obsluha ZD je povinná ihneď informovať nadriadených pracovníkov. Povinnosťou obsluhy ZD pri odchode zo zberného dvora je zabezpečiť príručnú pokladňu proti krádeži a uzamknúť ju vo vnútri administratívnej budovy.

Prevádzkovateľ ZD zabezpečí, aby obsluha ZD bola riadne poučená a oboznámená so systémom zhromažďovania, triedenia a ukladania prijímaných odpadov, s bezpečnostnými a hygienickými zásadami, nutnosťou dodržiavať tento prevádzkový poriadok a zásady bezpečnosti pri práci a ochrane zdravia a aby bola obsluha ZD oboznámená s návodmi na obsluhu strojov a zariadení používaných v ZD.

**Vo vnútorných aj vonkajších priestoroch ZD je prísny zákaz fajčenia a manipulácie s otvoreným ohňom.**

**V ZD je dovolená maximálna rýchlosť vozidiel 10 km/h.**

## 6. PRIJÍMANIE A UMIESTŇOVANIE ODPADOV

**Vstupná kontrola osôb a odpadov**

1. Na ZD sa môžu v prevádzkovej dobe odovzdávať len vytriedené zložky komunálneho odpadu (ďalej len „KO“), ktoré sú uvedené v prevádzkovom poriadku v časti „ZOZNAM DRUHOV ODPADOV“
2. Na ZD môžu vytriedené zložky KO odovzdávať iba fyzické osoby. Ide o odpad z kat. úz. Piešťany a kat. úz.  Kocurice.

1. Držitelia odpadu sú povinní ihneď po vstupe na ZD ohlásiť sa obsluhe ZD a na vyzvanie obsluhou ZD preukázať hodnoverným spôsobom svoju totožnosť a trvalý pobyt v Piešťanoch (občianskym preukazom), príp. svoj vzťah k nehnuteľnosti (napr. list vlastníctva, nájomnú zmluvu, stavebné povolenie), z ktorej pochádzajú prijímané odpady. Na vyžiadanie obsluhy je držiteľ povinný predložiť doklad o úhrade poplatku za komunálne odpady a DSO.
2. Do areálu je zakázané dovážať iný ako určený separovaný odpad.
3. Vyseparovaný odpad môže občan ukladať len na vyhradené miesta, pre ten ktorý odpad a to na základe pokynov obsluhy ZD.
4. Pri vjazde do ZD musí motorové vozidlo zastať na mostovej váhe a obsluha ZD vykoná potrebné úkony príjmu odpadov.
5. Po odovzdaní vyseparovaného materiálu (odpadu) musí každý občan opustiť areál zberného dvora. V priestoroch areálu je zakázané zdržovať sa, okrem ukladania vyseparovaného odpadu. Pri výjazde z areálu ZD musí motorové vozidlo zastať na mostovej váhe a obsluha ZD vykoná potrebné úkony príjmu odpadov.
6. V prípade problémov je obsluha zberného dvora oprávnená vykázať každého občana z areálu zberného dvora, resp. v prípade nevyhnutnosti privolať hliadku mestskej polície na zabezpečenie poriadku v zbernom dvore.

Obsluha ZD odmietne prijať odpady ak:

* nie sú uvedené v Zozname druhov odpadov,
* nie sú vytriedené na jednotlivé zložky KO,
* nepochádzajú od fyzickej osoby,
* nie je isté o aký druh odpadov sa jedná (najmä pri odpadoch s obsahom škodlivín),
* držiteľ odpadov nie je ochotný alebo schopný vykonať vykládku a umiestnenie odpadov vlastnými silami.

**Evidencia prijatých odpadov**

1. Po overení totožnosti držiteľa odpadov, zaeviduje obsluha ZD údaje o držiteľovi do Evidenčného listu príjmu odpadov v rozsahu:

* dátum prijatia odpadov,
* čas prijatia,
* meno a priezvisko držiteľa,
* adresa vzniku odpadov (adresa pobytu držiteľa alebo adresa nehnuteľnosti, kde odpad vznikol),
* EČV vozidla,
* druh odpadu,
* v prípade NO aj číslo preukazu totožnosti,
* podpis preberajúceho zamestnanca ZD.

1. Množstvo odpadu sa určuje vážením na mostovej alebo inej váhe na ZD.
2. Po určení množstva odpadov a jeho umiestnení na príslušné miesta obsluha ZD zaeviduje množstvá jednotlivých vytriedených zložiek KO do evidenčného listu príjmu odpadov.
3. Presnú evidenciu o príjme odpadov v ZD a nakladaní s ním vedie prevádzkovateľ ZD na evidenčných listoch odpadu v zmysle Vyhlášky MŽP SR č. 366/2015 Z. z. o evidenčnej povinnosti a ohlasovacej povinnosti.
4. Nebezpečné odpady sú označené príslušnými identifikačnými listami nebezpečných odpadov, sú zvlášť skladované a k ich preprave je vystavený sprievodný list nebezpečných odpadov.

**Umiestňovanie odpadov všeobecne**

1. Pri umiestňovaní odpadov do príslušných skladov alebo VOK je občan (držiteľ odpadu) povinný sa riadiť pokynmi obsluhy ZD a rešpektovať ich.

1. Držiteľ odpadu je oprávnený umiestňovať odpady na určené miesta v ZD až na pokyn obsluhy ZD.

1. Držiteľ odpadu umiestňuje odpady na určené miesta v ZD vlastnými silami alebo za pomoci osôb, ktoré s ním prišli do ZD, a na vlastné náklady. Obsluha ZD nie je povinná vykonávať vykládku prijímaných odpadov, môže však byť nápomocná.

1. Ak obsluha ZD neskončila príjem odpadu od držiteľa odpadu, je nasledujúci držiteľ odpadu povinný strpieť túto skutočnosť a počkať na obsluhu ZD pri

vstupe ZD. Držiteľ odpadu je taktiež povinný strpieť čas potrebný na manipuláciu a umiestnenie odpadov a na administráciu evidencie odpadov.

1. Ak držiteľ odpadu nemá odpady pripravené v takom stave, aby ich mohla obsluha ZD prijať bez zbytočného zdržiavania, je obsluha ZD oprávnená vyzvať držiteľa odpadu, aby si ich vo vstupných priestoroch ZD pripravil (utriedil) do požadovaného stavu.

**Umiestňovanie odpadov kategórie OSTATNÝ „O“**

1. papier a lepenka (20 01 01) – umiestňuje sa do príslušného VOK.

Papier a lepenku je potrebné dovážať v kartónových škatuliach, vreciach, alebo zviazaný dostatočne pevným špagátom (alebo iným materiálom). Rozmerovo objemnejší papier a lepenka môže byť voľne ložená. Papier a lepenka nesmú byť znečistené biologickým odpadom a nebezpečnými škodlivinami (napr. ropnými látkami, chemikáliami) alebo inak znečistené a nesmú byť zmiešané s inými zložkami odpadov.

1. sklo (20 01 02) - umiestňuje sa spoločne biele a farebné sklo do príslušného 20 m3 VOK.

Sklo by malo byť zbavené kovových alebo plastových uzáverov. Sklo nesmie byť znečistené nebezpečnými škodlivinami (napr. zvyškami chemikálií a farieb) a nesmie obsahovať drôtené sklo, keramiku a kamenivo, žiaromateriály, sklo zásadne iného chemického zloženia (napr. televízne obrazovky), sklo lepené fóliou.

1. viacvrstvové kombinované materiály (kompozity) na báze lepenky (20 01 03) – odpad je ukladaný do vyhradených kontajnerov o objeme 1100 l (tetrapaky).

Kompozity sa prijímajú len zbavené zvyškov potravín (najmä mliečnych výrobkov) a sploštené. Kompozity môžu byť zviazané špagátom do balíčkov.

1. šatstvo (20 01 10), textil ( 20 01 11) - umiestňuje sa do vyhradeného skladu , resp. kontajnera na šatstvo ako na stanovištiach pri bytových domoch, ktorý je umiestnený v areáli ZD. Šatstvo nosia do zberného strediska obyvatelia a podľa potreby je odvážené zmluvnou spoločnosťou.

Šatstvo a textílie nesmú byť znečistené, zvlhnuté, plesnivé. Šatstvo by nemalo obsahovať kabelky, aktovky, kufríky, ruksaky, opasky, traky, a pod.

1. jedlé oleje a tuky (20 01 25) – umiestňujú sa do vyhradeného skladu, kde sa nachádza žiarovo zinkovaný celokovový plne stenový  nehorľavý uzatvárateľný kontajner s vnútorným objemom 1300 litrov. Jedlé oleje a tuky je potrebné odovzdávať v plastových PET fľašiach s objemom 1 – 10 l.

Odpad je odoberaný len od občanov t.j. v malých množstvách. Odvoz je zabezpečovaný na základe zmluvných vzťahov.

1. vyradené elektrické a elektronické zariadenia (20 01 36) – umiestňujú sa na vyhradené miesto alebo do vyhradeného VOK na elektroodpad a sú odvážané v prípade potreby zmluvnou spoločnosťou.

Vyradené elektrické a elektronické zariadenia sa odovzdávajú kompletné a v celistvom stave. V prípade, že tomu tak nie je a hrozí riziko úrazu, je obsluha oprávnená odmietnuť prijatie takéhoto odpadu.

1. farby, tlačiarenské farby, lepidlá a živice iné ako uvedené v 20 01 27 (20 01 28)

umiestňujú sa do vyhradeného skladu. Odpad sa vyváža podľa potreby oprávnenou zmluvnou spoločnosťou.

1. detergenty iné ako uvedené v 20 01 29 (20 01 30)

umiestňujú sa do vyhradeného skladu. Odpad sa vyváža podľa potreby oprávnenou zmluvnou spoločnosťou.

1. batérie a akumulátory iné ako uvedené v 20 01 33 (20 01 34)

umiestňujú sa do vyhradeného skladu a vyhradenej nádoby – big boxu. Odpad sa vyváža podľa potreby oprávnenou zmluvnou spoločnosťou.

1. plasty (20 01 39) – umiestňujú sa do vyhradenej nádoby.

Plasty sa prijímajú len ak nie sú výrazne znečistené zvyškami potravín (najmä od mliečnych a mäsových výrobkov), svojim pôvodným obsahom, hlinou alebo inými nežiaducimi látkami. Ak sú plasty znečistené ropnými látkami alebo inými nebezpečnými látkami, umiestňujú sa do skladu odpadov s obsahom škodlivín.

1. biologicky rozložiteľný odpad (20 02 01) - sa umiestňuje na vyhradený priestor alebo do vyhradených kontajnerov . V prípade výskytu nečistôt prítomná obsluha zberného dvora ihneď zabezpečí ich odstránenie.

Prijíma sa iba biologicky rozložiteľný komunálny odpad (BRKO) zo záhrad, parkov a cintorínov (tráva, lístie, burina, konáre, pozberové zvyšky rastlín).

Držiteľ odpadu je povinný mať konáre porezané na rovnejšie a menšie kusy, na dĺžku max. 1 m (aby nezaberali veľký objem), oddelené od ostatných frakcií BRKO.

1. zemina a kamenivo (20 02 02) - odpad sa umiestni v prípade vzniku na vyhradené miesto alebo do vyhradenej nádoby / kontajnera.
2. iné biologicky rozložiteľné odpady (20 02 03)

odpad sa umiestni v prípade vzniku na vyhradené miesto alebo do vhodnej nádoby/ kontajnera.

1. odpad z trhovísk (20 03 02) - odpad sa umiestni v prípade vzniku na vyhradené miesto alebo do vhodnej nádoby / kontajnera
2. odpad z čistenia ulíc (20 03 03), zmesový komunálny odpad ( 20 03 01 ) - odpad z uličných košov

Odpad z čistenia ulíc je privážaný zametacími vozidlami SMP a vysýpaný do určeného VOK na odpad z čistenia ulíc. Odpad z uličných košov privážajú Služby mesta Piešťany a vysýpajú do určeného kontajnera.

1. objemný odpad (20 03 07) – umiestňuje sa do príslušného otvoreného VOK s objemným odpadom

Pred uložením odpadu do tohto kontajnera je nutné spraviť kontrolu odpadu a v prípade, že je možné vytriediť sklo, papier, kovy, plasty alebo iný využiteľný odpad, je potrebné usmerniť občanov a uložiť takýto odpad na určené miesto.

1. drevo iné ako uvedené 20 01 37 (20 01 38 ) – umiestňuje sa do určeného priestoru.
2. drobný stavebný odpad (20 03 08) – ak sa jedná o vytriedený (čistý) drobný stavebný odpad (ďalej len „DSO“) na jednotlivé stavebné materiály (betón, tehly, škridle, obkladačky, kvádre), umiestňuje sa do VOK na drobný stavebný odpad umiestnený v jame. Privezený odpad je treba vážiť a evidovať ho v evidenčnom liste odpadov.

Ak sa jedná o nezhodnotiteľný DSO (napr. sklená vata, okenné rámy, asfaltový šindel, asfaltová lepenka, sádrokartón, a pod.) alebo zmiešaný s nežiaducimi prímesami (napr. drevo, plasty, atď.), umiestňuje sa do príslušného otvoreného

VOK. DSO nesmie obsahovať nebezpečné látky, ani obaly obsahujúce tieto látky.

**Umiestňovanie odpadov kategórie NEBEZPEČNÝ „N“**

1. obaly obsahujúce zvyšky nebezpečných látok alebo kontaminované nebezpečnými látkami vrátane prázdnych tlakových nádob (20 01 05)

Vo vyhradenom sklade sa nachádza žiarovo zinkovaný celokovový plne stenový  nehorľavý uzatvárateľný kontajner na ukladanie prázdnych plastových obalov z minerálnych olejov a mazív, s vnútorným objemom 1300 litrov. Odpad je označený identifikačným listom nebezpečného odpadu.

1. rozpúšťadlá (20 01 13)
2. kyseliny (20 01 14)
3. zásady (20 01 15)
4. fotochemické látky (20 01 17)
5. pesticídy (20 01 19)

V prípade príjmu takýchto druhov odpadov sa umiestnia na vyhradené miesto v sklade a budú skladované vo vhodných nádobách. Odpady budú označené príslušným identifikačným listom nebezpečného odpadu . Odpady budú zhromažďované oddelene a vytriedené. Tieto odpady sú identifikovateľné na základe pôvodného obalu s pôvodnou etiketou.

1. žiarivky (20 01 21) – umiestňujú sa na vyhradené miesto v sklade odpadov do špeciálneho celokovového kontajnera určeného na tento druh odpadu. Odpad sa vyváža podľa potreby oprávnenou spoločnosťou. Odpad je označený identifikačným listom nebezpečného odpadu.
2. vyradené zariadenia obsahujúce chlórfluórované uhľovodíky (20 01 23) - umiestňujú sa do skladu na vyradené zariadenia obsahujúce chlórfluórované uhľovodíky a sú odvážané v prípade potreby oprávnenou zmluvnou spoločnosťou. Odpad je označený identifikačným listom nebezpečného odpadu.
3. oleje a tuky iné ako uvedené v 20 01 25 (20 01 26) – opotrebované oleje sa umiestňujú do 200 l sudov umiestnených vo vyhradenom sklade. Odpad je označený identifikačným listom nebezpečného odpadu.

Odpad je odoberaný len od občanov v malých množstvách. Odvoz je zabezpečovaný na základe zmluvných vzťahov s oprávnenou spoločnosťou.

Oleje (motorové, prevodové, mazacie a hydraulické oleje) z prevádzky strojov používaných v domácnostiach zlieva obsluha ZD do príslušnej zbernej nádoby. Do tejto nádoby je zakázané zlievať jedlé oleje a tuky.

1. farby, tlačiarenské farby, lepidlá a živice obsahujúce nebezpečné látky (20 01 27) – umiestňujú sa v pôvodných alebo náhradných obaloch vo vyhradenom sklade.

Zostatky farieb sú skladované v pôvodných obaloch v nádobe určenej len pre tento druh odpadu. Odpad je označený identifikačným listom nebezpečného odpadu. Odvoz je zabezpečovaný na základe zmluvných vzťahov s oprávnenou spoločnosťou.

1. batérie a akumulátory ... (20 01 33) – umiestňujú sa na vyhradenom mieste v sklade do vhodnej nádoby - Big Box na automobilové batérie (plastový bez kovových častí) alebo plastový box na použité monočlánky.

Odpad je označený identifikačným listom nebezpečného odpadu. Odvoz je zabezpečovaný na základe zmluvných vzťahov s oprávnenou spoločnosťou.

1. vyradené elektrické a elektronické zariadenia iné ako uvedené v 20 01 21 a 20 01 23, obsahujúce nebezpečné časti (20 01 35) - umiestňujú sa na vyhradené miesto alebo do vyhradeného VOK na elektroodpad. Odvoz je zabezpečovaný na základe zmluvných vzťahov s oprávnenou spoločnosťou.
2. detergenty obsahujúce nebezpečné látky (20 01 29)
3. drevo obsahujúce nebezpečné látky (20 01 37)

V prípade príjmu takýchto druhov odpadov sa umiestnia na vyhradené miesto v sklade, príp. VOK a budú skladované vo vhodných nádobách. Odpady budú označené príslušným identifikačným listom nebezpečného odpadu . Odpady budú zhromažďované oddelene a vytriedené.

**Umiestňovanie odpadov vhodných na prípravu na opätovné použitie a na využitie v domácnosti**

Odpady vhodné na prípravu na opätovné použitie a na využitie v domácnosti sa umiestňujú v prípade prenesenia na zberný dvor do vyhradených priestorov .

Do vyhradených priestorov je možné umiestniť výrobok alebo časť výrobku, ktorý sa stal odpadom a ktorý sa činnosťou zhodnocovania súvisiacou s kontrolou, čistením alebo opravou, pripraví, aby sa opätovne použil bez akéhokoľvek iného predbežného spracovania.

Ako odpad vhodný na využitie v domácnosti je možné odovzdať iba odpad ak ide o materiál, palivo alebo inú vec určenú na konečnú spotrebu, v dôsledku ktorej vznikne komunálny odpad a ktorý nie je nebezpečným odpadom, elektroodpadom, odpadovou pneumatikou alebo použitou batériou a akumulátorom.

## 7. MANIPULÁCIA A PREPRAVA ODPADOV

Na manipuláciu (premiestňovanie, nakládka, vykládka) s odpadmi v objekte ZD a na prepravu odpadov do ďalších zariadení na nakladanie s odpadmi sa v ZD využíva dostupná manipulačná technika SMP a zberové vozidlá zmluvných organizácii.

**VŠEOBECNE PLATNÉ USTANOVENIA:**

1. V zbernom dvore je nutné evidovať privezenie všetkých druhov odpadov. Odpad sa eviduje v evidenčnom liste odpadov s požadovanými údajmi (str. 13: Evidencia prijatých odpadov).
2. Obsluha ZD zabezpečuje čistotu a poriadok v okolí kontajnerov a v celom areáli a blízkom okolí zberného dvora, vrátane jám, v ktorých sú umiestnené veľkoobjemové kontajnery – podľa potreby.
3. Prítomný zamestnanec usmerňuje osoby privážajúce odpad a zabezpečuje, aby ho dôsledne triedili do príslušných kontajnerov.
4. Vývoz kontajnerov zabezpečí vedúci ZD alebo obsluha ZD telefonicky až po ich maximálnom naplnení.
5. Nakladať a manipulovať s odpadmi v prevádzke je možné podľa platného prevádzkového poriadku.

Preprava odpadov do ďalších zariadení na nakladanie s odpadmi sa uskutočňuje v zmysle zmlúv uzatvorených medzi prevádzkovateľom ZD a jeho zmluvnými partnermi.

Obsluha ZD zabezpečuje prepravu odpadov ihneď po naplnení ktoréhokoľvek VOK, skladu, vyhradenej plochy, zbernej nádoby alebo po nazhromaždení takého množstva vytriedenej zložky KO, ktorá plnohodnotne využije prepravné kapacity príslušného prepravného vozidla.

K preprave odpadov je potrebné, aby obsluha ZD zabezpečila vystavenie a potvrdenie prevádzkovateľom ZD aj prepravcom niektorého z nasledujúcich dokumentov:

* preberací list,
* sprievodku,
* sprievodný list nebezpečných odpadov.

Ak váha prepravovaných odpadov zo ZD nie je známa, zabezpečí obsluha ZD odváženie odpadov na nákladnej mostovej váhe v ZD, prípadnej inej váhe, ktorá je v čase nakládky k dispozícii na ZD.

## 8. BEZPEČNOSŤ A OCHRANA ZDRAVIA PRI PRÁCI

Úlohy pri zaisťovaní bezpečnosti a ochrany zdravia pri práci zabezpečuje prevádzkovateľ ZD. Podrobné podmienky bezpečnosti práce sú súčasťou vypracovanej dokumentácie BOZP, oznamovania a informovania zamestnancov, ako aj predmetom kontrolnej činnosti.

Všeobecné požiadavky na bezpečnosť práce:

1. Všetky práce spojené s prevádzkou ZD sa musia vykonávať v súlade s príslušnou legislatívou tak, aby bola zabezpečená bezpečnosť a ochrana zdravia pri práci.
2. Rozliate kvapalné odpady je potrebné okamžite zasypať absorbčným materiálom.
3. Všetci zamestnanci vykonávajúci obsluhu ZD musia mať základné znalosti z protipožiarnej ochrany, prvej pomoci a bezpečnosti práce.
4. Obsluha ZD musí používať ochranný pracovný odev a osobné ochranné pracovné pomôcky v závislosti od toho, s akým druhom odpadu manipuluje a aké činnosti pri prevádzke vykonáva.

## OCHRANA ZDRAVIA

V záujme zabezpečenia bezpečnosti a ochrany zdravia pri práci sa prevádzkovateľ ZD riadi zákonnými ustanoveniami:

* na obsluhu ZD zaraďovať zamestnanca na prácu so zreteľom na jeho zdravotný stav a schopnosti,
* prevádzkovať priestory, stroje a zariadenia ktoré zodpovedajú predpisom bezpečnosti a ochrany zdravia pri práci.

Obsluha ZD je povinná dodržiavať pri práci predpisy a pokyny na zabezpečenie bezpečnosti a ochrany zdravia pri práci, s ktorými je preukázateľne oboznámená.

Obsluha ZD musí byť vybavená všetkými pracovnými pomôckami a OOPP nevyhnutnými pre dodržiavanie bezpečnosti pri práci a ochrane zdravia.

Ďalej je obsluha ZD povinná:

* zúčastňovať sa školení o bezpečnosti a ochrane zdravia pri práci, podrobiť sa prípadným skúškam a zúčastňovať sa prípadných pravidelných lekársky prehliadok,
* pri vstupe na ZD prezrieť celý areál ZD a jeho vnútorné priestory a zistené závady odstrániť a nahlásiť nadriadenému zamestnancovi. To platí aj pre závady vzniknuté počas prevádzkovej doby,
* obsluhovať iba také technické zariadenia, na ktoré bola vyškolená a zaučená,
* dodržiavať zásady protipožiarnej ochrany.

Pri manipulácii s VOK je zakázané zdržiavať sa pod hydraulickým ramenom nosiča VOK. Je tiež zakázané vykonávať pohyb s vozidlom, pokiaľ je VOK v zavesenej polohe. Vodič nesmie opustiť vozidlo, pokiaľ je VOK v zavesenej polohe. Vypnutie motora je dovolené až po jeho zložení na spevnenú plochu alebo na korbu vozidla.

Pri manipulácii s VOK sa môže obsluha ZD alebo držitelia odpadu, príp. iné osoby, pohybovať len v zornom poli vodiča vykonávajúceho manipuláciu a prepravu VOK.

Každý mechanizmus nachádzajúci sa a používaný v rámci prevádzky ZD sa smie používať len na práce, na ktoré je určený výrobcom a v súlade s návodom na jeho obsluhu. Pred jeho uvedením do činnosti je obsluha ZD povinná presvedčiť sa o jeho prevádzkovej schopnosti a bezpečnom technickom stave.

**Prevádzkovateľ ZD je povinný:**

Zabezpečiť preukázateľné poučenie obsluhy ZD o bezpečnostných predpisoch a zásadách pred začiatkom vykonávania práce obsluhy ZD

**Prvá pomoc pri úraze:**

Obsluha ZD musí byť preukázateľne oboznámená s bezpečnostnými predpismi a zásadami poskytovania prvej pomoci. Obsluha ZD je povinná poskytnúť primeranú prvú pomoc v prípade úrazu.

V ZD je 1 ks primerane vybavenej lekárničky (nachádza sa na dostupnom mieste v dennej miestnosti - kuchynke). Obsluha ZD priebežne kontroluje jej obsah. V prípade, že chýba niektorá časť jej predpísaného vybavenia, resp. skončila expiračná doba, zabezpečí bezodkladne doplnenie alebo náhradu príslušnej časti lekárničky.

V prípade úrazu je potrebné postihnutému poskytnúť primeranú prvú pomoc. Pri vážnejšom úraze je povinnosťou obsluhy ZD postihnutého stabilizovať a zabezpečiť privolanie rýchlej zdravotníckej záchrannej služby (telefónne číslo 155 alebo 112) a následne informovať vedúceho Strediska zberného dvora a ABT SMP.

## OCHRANA PRED POŽIARMI

Plnenie povinností na úseku ochrany pred požiarmi zabezpečuje prevádzkovateľ ZD prostredníctvom technika požiarnej ochrany SMP. Podrobné podmienky ochrany pred požiarmi sú súčasťou vypracovanej dokumentácie v zmysle zákona NR SR č. 314/2001 Z. z. o ochrane pred požiarmi v platnom znení a vyhlášky MV SR č. 121/2002 Z. z. o požiarnej prevencii v znení neskorších predpisov, oboznamovania a informovania zamestnancov, ako aj predmetom kontrolnej činnosti.

Obsluha ZD je povinná dodržiavať platné bezpečnostné, hygienické a požiarne predpisy a používať pri práci predpísané pracovné ochranné prostriedky a pracovný odev. Každý zamestnanec je povinný počínať si tak, aby nezapríčinil ohrozenie zdravia iným osobám alebo vznik nepredvídanej udalosti, havárie, úrazu, požiaru.

V priestoroch ZD je zakázané:

* fajčiť a manipulovať s otvoreným ohňom,
* umývať strojné zariadenia alebo podlahu horľavinami,
* svojvoľne používať alebo poškodzovať hasiace prístroje a protipožiarne zariadenia.

ZD je vybavený prenosnými hasiacimi prístrojmi.

### 9. OPATRENIA PRE PRÍPAD HAVÁRIE

ZD v rámci svojej činnosti zabezpečuje zber a zhromažďovanie jednotlivých vytriedených zložiek komunálneho odpadu od obyvateľov mesta Piešťany a Kocurice a zabezpečuje ich následné zhodnotenie alebo zneškodnenie prostredníctvom zmluvných partnerov.

K úniku škodlivých látok alebo nebezpečného odpadu (ďalej len „NO“) by mohlo dôjsť nezodpovednou manipuláciou. Z toho vyplýva potreba preukázateľného poučenia pracovníkov obsluhy ZD o pravidlách nakladania s NO a možných následkoch ich úniku.

**POSTUP PRI HAVÁRII**

Postup pri vzniku havárie je nasledovný:

1. pri zistení havárie zistiť miesto havárie, druh a množstvo uniknutého nebezpečného odpadu, v prípade väčšieho úniku zabezpečiť monitorovanie ovzdušia, pôdy a vody,

2. za účelom obmedzenia rozsahu havárie zastaviť únik nebezpečného odpadu, ak je to možné, použiť havarijnú súpravu,

3. oznámiť situáciu vedúcemu ZD a ABT SMP, informovať nadriadené a príslušné dotknuté orgány o vzniku havárie,

4. organizovať likvidáciu havárie a zapojiť zamestnancov SMP.

Ďalej je potrebné, aby zamestnanci ZD poznali nebezpečenstvo pri úniku nebezpečného odpadu a základné technické opatrenia a to:

- zabrániť ďalšiemu úniku nebezpečného odpadu,

- použiť materiály, ktoré chemicky alebo fyzikálne viažu nebezpečné látky a zabezpečiť ich zber a zhromažďovanie na určené miesto,

- sledovať ohrozenie povrchových a podzemných vôd ak sa takáto skutočnosť zistila alebo sa predpokladá,

- pri havárii kvapalného nebezpečného odpadu sa zabráni najskôr jeho úniku, uniknutá kvapalina sa zasype nehorľavým sorpčným materiálom. Kontaminované látky (pôda, sorpčný materiál) sa zozbierajú do zbernej nádoby na zneškodnenie,

- uviesť zasiahnuté miesto do pôvodného stavu.

#### Postup pri úniku malého množstva NO

*Opotrebované batérie a akumulátory*

Vytečená kyselina sa posype vrstvou práškového vápna alebo kryštalickej sódy, ktoré sú určené na neutralizáciu chemickej látky. Nasiaknutá zmes sa zoberie lopatou a uloží do kyselinovzdornej polyetylénovej nádoby, zvyšky zmesi sa pozametajú a zasiahnutá plocha sa vyutiera handrou. Pri odstraňovaní úniku akumulátorovej kyseliny je nevyhnutné používanie ochranných prostriedkov (pogumované rukavice, ochranný štít tváre, atď.). Vzhľadom k tomu, že kyselina sírová je nebezpečná, treba k odstraňovaniu jej úniku pristupovať zvlášť zodpovedne.

*Žiarivky a iný odpad obsahujúci ortuť*

Pri poškodení treba miestnosť vyvetrať a odpad zhromaždiť do pôvodných alebo náhradných obalov i s úlomkami. Skladovať v nepriepustných nádobách chránených pred účinkami atmosférických vplyvov. Dôležité je očistenie miesta úniku od zvyšku uniknutých odpadov. Zabrániť úniku odpadu do vôd. Použiť ochranné rukavice.

*Odpadové oleje*

Uniknutý olej (motorový, prevodový, mazací, hydraulický) je potrebné zasypať nehorľavým sorbentom. Nasiaknutý absorbent uložiť do nepriepustných nádob chránených pred účinkami atmosférických vplyvov. Pri úniku na voľný terén je nevyhnutné odstrániť aj časť znečistenej zeminy. Dôležité je očistenie miesta úniku od zvyšku ropných látok. Zabrániť úniku odpadu do vôd. Nie je prípustné splachovať kvapky ropných látok do kanalizácie.

*Vyradené elektrické a elektronické zariadenia obsahujúce nebezpečné časti*

Ak dôjde pri manipulácii k poškodeniu (rozbitiu) zariadenia je potrebné zhromaždiť odpad do pôvodného alebo náhradného obalu aj s úlomkami. Miesto úniku je potrebné očistiť od uniknutého odpadu. Zabrániť úniku do vôd.

*Vyradené zariadenia obsahujúce chlórfluórované uhľovodíky*

So zariadeniami obsahujúcimi chlórfluórované uhľovodíky je potrebné zaobchádzať opatrne, aby pri náraze nedošlo k úniku freónov do ovzdušia. V prípade poškodenia je potrebné pevné odpady umiestniť do pôvodného alebo náhradného obalu

*Farby, laky, tlačiarenské farby, lepidlá a živice obsahujúce nebezpečné látky*

Miesto úniku je potrebné zasypať vhodným sorpčným materiálom a nasiaknutý sorbent uložiť do nepriepustných nádob. Očistiť od uniknutého odpadu a zabrániť úniku do vôd.

#### Postup pri úniku väčšieho množstva NO

K takémuto prípadu by vzhľadom na spôsob dočasného zhromažďovania NO a jeho množstvo nemalo dôjsť. Ak by sa tak stalo, je nutné okamžité upovedomenie vedenia SMP, ABT SMP, vedenia Mesta Piešťany a dotknutých orgánov a vykonanie opatrení pre zabránenie šírenia úniku. Uniknutý materiál podľa možnosti vrátiť na pôvodné miesto vhodnými prostriedkami.

Za špecifický spôsob veľkého úniku je nutné považovať preukázateľné zistenie niektorej škodlivej zložky v podzemných vodách alebo kanalizácii. Túto skutočnosť je potrebné okamžite oznámiť príslušnému orgánu štátnej správy a ďalej postupovať v koordinácii s ním a ďalšími dotknutými orgánmi a organizáciami.

V záujme predchádzania vzniku havárií je dôležité, aby prevádzkovateľ a obsluha ZD pravidelne kontrolovala dodržiavanie pravidiel pre nakladanie s NO.

Postup pri likvidácii havárie:

* neodkladné hlásenie havárie,
* odstránenie príčin havárie,
* zabránenie vzniku škodlivých následkov havárie alebo aspoň ich zmiernenie tak, aby boli čo najmenšie,
* likvidácia uniknutých nebezpečných odpadov,
* uvedenie zasiahnutého miesta do pôvodného stavu.

Potrebné je bezodkladne upovedomiť v prípade **väčšej havárie** ( hlásiť vznik havárie osobne, telefonicky) príslušný Okresný úrad, prípadne Mestský úrad alebo policajný zbor. O havárii sa vypracuje záznam, ktorý sa zašle na Okresný úrad Piešťany, odbor starostlivosti o životné prostredie. O vzniknutých haváriách sa budú viesť a uchovávať písomné záznamy.

Havarijné údaje sa vedú v zázname o havarijnom úniku ( príloha č.3 hlásenie o havárii ).

Záznam o havárii v evidencii obsahuje:

* + - * Miesto a čas vzniku havárie.
      * Príčinu vzniku havárie.
      * Kto zistil a komu bola ohlásená vzniknutá havária.
      * Vykonané opatrenia na odstránenie príčin a škôd vzniknutej havárie.
      * Fotodokumentácia z havárie.

Zamestnanec, ktorý zistí únik NO alebo stav, ktorý k úniku môže viesť, je povinný vykonať opatrenia k zamedzeniu ich ďalšieho úniku a zabrániť tak preniknutiu NO mimo kontrolované priestory. Neodkladne musí haváriu ohlásiť a v prípade potreby privolať pomoc.

### 10. ZÁVEREČNÉ USTANOVENIA

1. Držitelia odpadov a prepravcovia odpadov sa môžu v ZD zdržiavať len počas doby nutnej na vyloženie/naloženie, umiestnenie a evidenciu odpadov.
2. Svojvoľný pohyb osôb (bez vedomia a pokynov obsluhy ZD), odber odpadov, akýchkoľvek predmetov, zariadení a vybavenia ZD je zakázané.
3. V ZD sa nesmú ukladať iné predmety a zariadenia, ktoré nesúvisia s prevádzkou.
4. Každý zamestnanec vykonávajúci obsluhu ZD je povinný sa preukázateľne oboznámiť s týmto prevádzkovým poriadkom, je povinný ho dodržiavať, prípadne vyzvať osobu, ktorá sa zdržiava v ZD, aby ho dodržiavala.
5. Obsluha ZD je povinná dodržiavať platné právne predpisy, iné predpisy (napr. STN) a povolenia a rozhodnutia štátnych orgánov, aby sa zabezpečovala bezpečná prevádzka ZD ako vo vzťahu k životnému prostrediu, tak aj k ochrane zdravia obyvateľov a aby sa predchádzalo vzniku negatívnych javov, vplyvov a haváriám.

V Piešťanoch, dňa .....................................

**Ing. Hana Dupkaničová** riaditeľka Služby mesta Piešťany

# PRÍLOHA č. 1

## SPOJOVÝ PORIADOK

|  |  |  |
| --- | --- | --- |
| ***Názov organizácie*** | ***Tel. kontakt*** | ***Adresa*** |
| **Mesto Piešťany – Mestský úrad**  - primátor  - prednostka  -špecialista pre odpadové hospodárstvo | 033 / 77 65 301, 302  0911 895 325  0904 897 774  033 / 77 65 420 | Mestský úrad mesto Piešťany, Nám. SNP 3, 921 45 Piešťany |
| **Zberný dvor**  - vedúci strediska | 0903 / 036 897 | Zberný dvor mesta Piešťany |
| **Okresný úrad Piešťany**  Odbor starostlivosti o životné prostredie | 033 / 733 05 60  0915 760 284 | Okresný úrad Piešťany  Odbor starostlivosti o ŽP, Krajinská cesta 5053/13  921 25 Piešťany |
| **Slovenská inšpekcia životného prostredia**  **- Vysunuté pracovisko Nitra** | 037 / 651 37 71  0903 770 163 (havarijný telefón) | SIŽP, Inšpekcia ŽP Bratislava, Vysunuté pracovisko Nitra, Odbor inšpekcie ochrany vôd, Mariánska dolina 7, 949 01 Nitra |
| **Regionálny úrad verejného zdravotníctva Trnava** | 033 / 551 28 61, 62 (spojovateľka) | Regionálny úrad verejného zdravotníctva so sídlom v Trnave, Limbová 6, 917 09 Trnava |
| **Hasičský a záchranný zbor – Piešťany**  **OR HaZZ v Piešťanoch**  **-** ohlasovňa požiarov  **-** veliteľ hasičskej stanice | 150, 112,  033 / 77 239 84,  033 / 77 206 31 | Hasičský a záchranný zbor, OR HaZZ v Piešťanoch, Dopravná 1, 921 01 Piešťany |
| **PLYN**  poruchová linka | 0850 111 727 |  |
| **ELEKTRIKA**  **-** poruchová linka  **-** zákaznícka linka | 0800 111 567 |  |
| **TIESŇOVÉ VOLANIE**  **(INTEGROVANÝ ZÁCHRANNÝ SYSTÉM)** | **112** | |
| **HASIČI**  **-** tiesňové volanie | **150** | |
| **ZÁCHRANNÁ ZDRAVOTNÁ SLUŽBA**  **-** tiesňové volanie | **155** | |
| **POLÍCIA**  **-** tiesňové volanie | **158** | |

# PRÍLOHA č. 2

## DOKLAD O OBOZNÁMENÍ ZAMESTNANCOV S PREVÁDZKOVÝM PORIADKOM A POVINNOSŤAMI Z NEHO VYPLÝVAJÚCIMI

**Miesto oboznámenia:**

**Dátum konania oboznámenia:**

**Meno osoby, ktorá oboznámenie vykonala:**

**Obsah oboznámenia zamestnancov:**

**Menný zoznam oboznámených zamestnancov:**

|  |  |  |
| --- | --- | --- |
| **Meno zamestnanca** | **Dátum narodenia** | **Podpis zamestnanca** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

# PRÍLOHA č. 3

## HLÁSENIE O HAVÁRII

Pôvodca havárie: /organizácia, adresa vrátane PSČ/

.....................................................................................................................................................

A/ Vznik a hlásenie havárie

1. Vznik havárie: /dátum, hodina, miesto/

.....................................................................................................................................................

.....................................................................................................................................................

1. Haváriu zistil: /priezvisko a meno, organizácia, dátum, hodina/

.....................................................................................................................................................

.....................................................................................................................................................

1. Havária bola ohlásená orgánu odpadového hospodárstva: /meno, dátum, hodina/

.....................................................................................................................................................

.....................................................................................................................................................

1. Pôvodca havárie podal hlásenie o vzniku havárie týmto organizáciám: /meno, dátum, hodina, organizácia/

.....................................................................................................................................................

.....................................................................................................................................................

B/ Popis havárie

1. Rozsah havárie: /druh a množstvo uniknutej látky/

.....................................................................................................................................................

.....................................................................................................................................................

1. Príčina havárie:

.....................................................................................................................................................

....................................................................................................................................................

1. Aké znečistenie únik spôsobil a kde: /haváriou došlo / nedošlo k znečisteniu pôdy, podzemných vôd, povrchových vôd, verejnej kanalizácie/

.....................................................................................................................................................

.....................................................................................................................................................

C/ Opatrenia vykonané na zneškodnenie havárie

1. Opatrenia vykonané pôvodcom havárie: /konkrétny popis/

..........................................................................................................................................................................................................................................................................................................

1. Zneškodnenie havárie bolo / nebolo / riadené havarijnou komisiou podľa havarijného plánu, schváleného dňa:

.........................................................................................................................................

1. Opatrenia vykonané na odstránenie škodlivých následkov havárie:

.....................................................................................................................................................

.....................................................................................................................................................

1. Preventívne opatrenia, ktoré budú vykonané na zamedzenie vzniku obdobnej havárie:

.....................................................................................................................................................

.....................................................................................................................................................

D/ Odhady škôd a nákladov vzniknutých haváriou

1. Vyčíslenie škody vzniknutej pôvodcovi havárie priamo:

.....................................................................................................................................................

.....................................................................................................................................................

1. Vyčíslenie nákladov spojených so šetrením havárie a odstraňovania jej následkov:

..........................................................................................................................................................................................................................................................................................................

E/ Hlásenie vypracovali: /priezvisko, meno, funkcia, telefónne číslo/

....................................................................................................................................................

.....................................................................................................................................................

.....................................................................................................................................................

.....................................................................................................................................................

V..................................................., dňa ...................................................